આમિરને ક્રિકેટ જોવું ખૂબ ગમતું. પણ બાજુવાળાને ત્યાં ટીવી હતું મેચ જોવા જાય તો તેઓ ટીવી બંધ કરી આમિરને બહાર કાઢી મૂકતા. પછી તે બહાર ઊભો રહીને બારીના એક કાણામાંથી તે જોવા લાગ્યો. પણ ત્યારબાદ તેણે નક્કી કર્યું કે તે ગમે તે રીતે ક્રિકેટ રમશે. વરસો સુધી મહેનત કરીને તેણે બેટને ગરદન અને ખભા વડે પકડીને બેટિંગ કરતાં શીખ્યો તો પગ વડે બોલિંગ કરતાં શીખ્યો. એ પ્રેક્ટિસ કરતો ત્યારે કોઈ માની શકતું નહીં કે તે આ રીતે ક્રિકેટ રમી શકશે. શઆતમાં તો લોકો મજાક પણ ઉડાવતા, પરંતુ આમિરની હિંમત અને લગન જોઈને હાથ ધરાવતી વ્યક્તિઓ પણ અચંબામાં પડી જાય છે. પછી તો ગામના લોકો પણ તેને મદદ કરતા હતા. આજે તે આખાય ગામનું નામ રોશન કરી રહ્યો છે.